《挽刘中远侍郎》
宋代·史尧弼

神主多艰日，归安九庙中。
忌才终引去，退卧敢论功。
未省真忘世，尝疑数悟空。
欲谘黄发老，几杖合扶公。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。